SZILLABUS A szillabus-típusú tantervek a tanítás anyagát vázlatosan osztják be, tantárgyakra, évekre és osztályokra bontják, egyúttal rögzítik azt, mely tananyag mennyi idő alatt végezhető el, heti hány óra fordítandó rá.
Példa a szillabusra: Az 1925. évi népiskolai tanterv a következőképpen rendezte el a népiskolában tanítandó tantárgyakat: I. Hit és erkölcstan II. Magyar nyelv Beszéd- és értelemgyakorlatok Olvasás és olvasmánytárgyalás Irás Fogalmazás Helyesírás és nyelvi magyarázatok III. Számtan és mértan IV. Földrajz V. Történelem A magyar nemzet történelme Polgári jogok és kötelességek VI. Természeti és gazdasági ismeretek Természettan és vegytan Természetrajz, gazdaságtan és háztartástan Egészségtan VII. Rajz VIII. Ének IX. Kézimunka X. Testgyakorlás A Beszéd és értelemgyakorlat tantárgy struktúráját a 2. osztályos tantervből kiemelt részlet illusztrálja: A gyermek játékai (labda, bige, csiga, karika, sárkány, lovasdi). A játékszerek anyaga és készítésük módja. Nyári élmények. A község belső területe. A házak összehasonlítása (lakás, tisztaság, szellőztetés, fűtés, világítás, díszítés, szoba, erkélyvirágok). Az udvarok összehasonlítása (kút, szemétdomb, kerítés, kapu, rend). Kertek összehasonlítása (kicsiny, nagy, gondozott, elhanyagolt, szegény, gazdag stb.). A község főbb utcái (épületek, kerítések, gyalogjáró, kocsiút, árok, fertőtlenítés, csatorna, híd, lámpa, fasor, park, liget, seprés, por, locsolás, rendőr). Nevezetesebb épületek. A község a maga egészében.

A dokumentum forrása:

Tananyagok a pedagógia szakos alapképzéshez

Szerkesztette: Bárdossy Ildikó – Forray R. Katalin – Kéri Katalin

PTE BTK Neveléstudományi Intézet
HEFOP 3.3.1-P.-2004-09-0134/1.0 jelű projekt
Pécs, 2006. május 31.

Pécsi Tudományegyetem — Bölcsészettudományi Kar — Neveléstudományi Intézet – http://nti.btk.pte.hu/
H-7624 Pécs, Ifjúság u. 6. — Tel: (72) 503-600 / 4555, 4221 – Fax: (72) 213-418 / 4003

Az elektronikus változatot készítette:
Ambrus Attila József
(
)